Kristiansund har i over 100 år hatt mange fotballklubber som har bidratt til en stor fotballinteresse i byen og regionen omkring. Man kan nevne dagens aktuelle lag i alfabetisk rekkefølge Braatt, Clausenengen, Dahle, Goma, Kristiansund FK, Nordlandet og Frei. I enkelte tidligere perioder har noen av lagene nærmet seg nasjonalt toppnivå, men det har vært vanskelig for noen av lagene å etablere seg der. I hovedsak skyldes dette stadig sterkere nasjonal konkurranse, men for Kristiansunds lag har nok konkurransen på den lokale arena vært det som i første rekke har forhindret fremgang. Det har med andre ord blitt klarere at uten samarbeide lokalt vil nasjonal satsing være meget vanskelig.